भारत-चीन तणाव : बॉलिवुड आणि आमिर खान चीनमध्ये एवढे लोकप्रिय आहेत कारण...\nमी चीनच्या आन्हुई प्रांतातल्या एका गावात गेलो होतो. तिथे जेवत असताना एका सात वर्षांच्या मुलानं मला सांगितलं की त्यानं 'दंगल' सिनेमा पाहिला आणि त्याला तो खूप आवडला.

तो मुलगाच नाही तर जेवणाच्या टेबलापाशी असलेल्या बहुतांश लोकांनी सिनेमा पाहिला होता आणि त्यांना तो आवडलाही होता.

'दंगल', 'हिंदी मीडियम', '3 इडियट्स', 'पीके', 'टॉयलेट' या सिनेमांनी चीनच्या शहरांत, गावांमध्ये बॉलीवुड आणि भारताची अशी काही प्रतिमा तयार केली आहे की, ती तशी करणं परराष्ट्र धोरण ठरवणाऱ्यांनाही कठीण आहे.

शांघायच्या एका उद्यानात मी आमिर खानचा चाहत्या कॅरन छन यांना भेटलो. हिंदी गाणं म्हणशील, या माझ्या फर्माईशीवर त्यांनी 'सिक्रेट सुपरस्टार' या सिनेमातलं 'मैं चांद हूँ…' हे गाणं म्हटलं.

छन यांना हिंदी भाषेचं ज्ञान नाही. पण त्यांना या गाण्याचा अर्थ माहिती होता. 'दंगल'मुळे त्यांचा फक्त हिंदी सिनेमांशी परिचय झाला एवढंच नाही, तर त्या सिनेमानं त्यांच्या व्यक्तिगत आयुष्यावरही प्रभाव पाडला.

"दंगल पाहिला तेव्हा माझं वय 98 किलो होतं. सिनेमा पाहिल्यावर मी स्वत:लाच म्हटलं की, मी वजन कमी करू शकते. आता मी कशी दिसतेय बघ!" छन म्हणाल्या.

त्यांच्या सोबत असलेल्या टीना आणि लीफ म्हणाल्या की, त्यांनी सीडीज किंवा वेबसाईटवर भारतीय सिनेमे पाहणं सुरू केलं आहे.

लीफ म्हणाल्या, "भारतीय सिनेमे मी भारतीय संस्कृतीसाठी पाहते. त्यातली नृत्य, देवाची पूजा, हे सगळं मला खूपच भावतं."

दंगलमधल्या गाण्यांवर नाचणारे आमिर खानचे चाहते.

2011मध्ये आलेल्या 3 इडियट्सचेही खूप चाहते आहेत. कॉलेजच्या कित्येक विद्यार्थ्यांनी हा सिनेमा ऑनलाइन पाहिला. त्यातून त्यांची हिंदी सिनेमाशी ओळख झाली.

चित्रपट विषयाच्या जाणकारांच्या मते 2014मध्ये आलेल्या धूम-3ने चीनमध्ये 20 कोटी रुपयांचा व्यवसाय केला. पण असं मानलं जातं की 2015मध्ये आलेल्या 'पीके'मुळे हिंदी सिनेमातला रस वाढला.

त्यानंतर आलेल्या 'दंगल'सारख्या सिनेमानं सगळे विक्रम तोडले.

कॅरन छन, आमिर खानची चाहती.

हिंदी सिनेमांप्रमाणेच दाक्षिणात्य सिनेमांची चाहती असलेल्या व्हिवियन यांनी पीके पाठोपाठ बाहुबली-2 हा सिनेमाही पाहिला. तो सिनेमा त्यांना इतका आवडला की त्यानी सिनेमाची पोस्टर्स जपानहून मागवली.

जपानी भाषेच्या अनुवादक व्हिवियन म्हणतात, "बाहुबली-2ची कथा, गाणी, डान्स हे सगळं पाहून मी हरखूनच गेले. सिनेमाचे दिग्दर्शक एस. एस. राजमौली यांनी भारतीय...\n\ntl;dr:
चीनमध्ये भारतातल्या सिनेमांबद्दल खूप उत्सुकता असते. सध्या दोन्ही देशांमध्ये तणाव असला तरीही, चीनमध्ये आमिर खानचे चाहते प्रचंड मोठ्या प्रमाणावर आहेत. ऑगस्ट 2018मध्ये चीन दौऱ्यावर गेलेले बीबीसी प्रतिनिधी विनीत खरे सांगतायत  त्यांच्याच शब्दात तिथला 'आँखो देखा हाल'...